**PRIJEDLOG AKTIVNOSTI ZA 7.OOS (4.11.- 5.11.2021.)**

**KOMUNIKACIJA**Vježbe za razvoj govora – upoznavanje pojmova iz svakodnevnog života (slike, simboli, predmeti, pojave)
Upoznavanje pojmova iz svakodnevnog života prikazanim u PowerPoint prezentaciji.

**UPOZNAVANJE ŠKOLE I UŽE OKOLINE**

Taktilno-haptička stimulacija: dodirivanje različitih materijala: mokro-suho.

Djeca se svakodnevno služe tehnikama pokušaja i pogrešaka, i promatranja. Za ovu aktivnost potrebne su nam:

* dvije posude
* zemlja/pijesak
* čaša vode (1dl)

U jednu i drugu posudu neka učenici rukama stave pijesak ili zemlju uz vašu podršku. U jednu posudu neka uliju vode, a druga posuda neka ostane bez vode. Dodaju li vodu u jednu posudu, dobit će blato samim time u jednoj posudi biti će mokra tekstura, a u drugoj suha. Pitajte učenike u kojoj je posudi mokro, a u kojoj suho.

**RADNI ODGOJ**

**Vizualna stimulacija**: Promatranje osoba i predmeta kroz prozirnu tkaninu:

Za ovu aktivnost potražite prozirne tkanine koje imate kod kuće ( npr. tetra pelene, gaze, bluze, papiri ili folije za zamatanje sl.)

* Prekrijte djetetu oči s prozirnom tkaninom i neka kroz tkaninu gleda prema izvoru svjetla: prozoru, lampi i sl.
* Obratite pažnji da li dijete preferira neku boju ili tkaninu više od druge
* Potaknite dijete da samo odabere maramu/ tkaninu i stavi ju na lice

**SKRB O SEBI**

Odijevanje – odijevanje jednostavnih osnovnih predmeta i obuće

Na linku ispod je kviz vezan za odijevanje. Zajednički riješiti sa djetetom uz verbalnu i fizičku pomoć:

[**https://wordwall.net/hr/resource/24453837/odijevanje**](https://wordwall.net/hr/resource/24453837/odijevanje)

**TJELESNA I ZDRAVSTVENA KULTURA**

Hvatanje i bacanje kotrljajuće lopte. Vođenje (nošenje lopte u hodu). Igra s loptom u krugu sa članovima obitelji.

Poštovani roditelji, navedene aktivnosti su prijedlog aktivnosti koje pokušajte uklopiti u Vašu svakodnevicu.

 7.OOS,

 Razrednica Marina Klasić, mag.rehab.educ.